อาฟเตอร์ ยู

บริษัท อาฟเตอร์ ยู จำกัด (มหาชน) เป็นบริษัทดำเนินธุรกิจจำหน่ายขนมหวาน ดำเนินงานธุรกิจร้านขนมหวาน ภายใต้ชื่อ "ร้านอาฟเตอร์ ยู" และ "ร้านเมโกริ"  และทำธุรกิจบริการจัดงานนอกสถานที่และการรับจ้างผลิต ก่อตั้งขึ้นเมื่อวันที่ 19 กรกฎาคม พ.ศ. 2548 ในนาม บริษัท ซีมันช์ จำกัด โดยครอบครัวกนกวัฒนาวรรณ ต. สุวรรณและเครือญาติ และเปิดร้านอาฟเตอร์ ยู สาขาแรกที่ เจ-อเวนิว ทองหล่อ เมื่อวันที่ 1 ตุลาคม พ.ศ. 2550 มีเมนูอาหารสร้างชื่อคือ Shibuya honey toast จากนั้นเปลี่ยนชื่อมาเป็นบริษัท อาฟเตอร์ ยู จำกัด เพื่อให้สอดคล้องกับตราสินค้า แล้วมีการขยายสาขา เปิดสาขา 2 ในปี 2552 ที่สาขาลา วิลล่า พหลโยธิน จนในปัจจุบันมี 34 สาขา (ข้อมูล ธันวาคม 2561) และมีโรงงานผลิตที่ ตั้งอยู่ในนิคมอุตสาหกรรม จังหวัดสมุทรสาคร 

บริษัทได้เข้าจดทะเบียนในตลาดหลักทรัพย์แห่งประเทศไทย ตั้งแต่วันที่ 23 ธันวาคม พ.ศ. 2559 เข้าซื้อขายในตลาดหลักทรัพย์ เอ็ม เอ ไอ เป็นวันแรก จำนวน 165 ล้านหุ้น เปิดตลาดที่ 11.50 บาท จากราคา IPO ที่ 4.50 บาท และปิดที่ 13.50 เพิ่มขึ้น 9 บาท (+200%) มูลค่าซื้อขายอยู่ที่ 3,431 ล้านบาท จากข้อมูลวันที่ 11 ตุลาคม พ.ศ. 2560 มีมูลค่าหลักทรัพย์ตามราคาตลาด 7,748.42 ล้านบาท

บริษัท อาฟเตอร์ ยู จำกัด (มหาชน) มีบริษัทย่อย 1 บริษัท คือ บริษัทออรั่ม แอนด์ ออรั่ม จำกัด โดยมีหุ้นร้อยละ 100.00

อ้างอิง

แหล่งข้อมูลอื่น  
 

บริษัทจดทะเบียนในตลาดหลักทรัพย์เอ็ม เอ ไอ
ธุรกิจอาหาร
บริษัทอาหารของไทย
บริษัทที่ก่อตั้งในปี พ.ศ. 2550
อาหารจานด่วนแฟรนไชส์
ภัตตาคารในประเทศไทย
ภัตตาคารในฮ่องกง